b'\n_START_ARTICLE_\nLakrismjeltfr\xc3\xb8vikler\n_START_SECTION_\nUtseende\n_START_PARAGRAPH_\nEn liten (vingespenn 9-12 millimeter), m\xc3\xb8rkbrun vikler. Forvingen har en kremgul flekk med brun midtstripe ved bakkanten, ved framkanten ca. \xc3\xa5tte hvite flekker, dessuten et smalt, krumt, m\xc3\xb8rkt metallisk (blyfarget) tverrb\xc3\xa5nd i den ytre delen. Bakvingen er m\xc3\xb8rkbrun.\n_START_SECTION_\nLevevis\n_START_PARAGRAPH_\nLarvene utvikler seg i belgene p\xc3\xa5 lakrismjelt (Astragalus glycyphyllos)._NEWLINE_De voksne viklerne flyr fra mai til juli.\n_START_SECTION_\nUtbredelse\n_START_PARAGRAPH_\nArten er utbredt i Mellom- og Nord-Europa fra Italia i s\xc3\xb8r til Uppland i Sverige i nord, dessuten i Kaukasus og det nordlige Asia._NEWLINE_I Norge er den funnet p\xc3\xa5 noen lokaliteter p\xc3\xa5 det s\xc3\xb8rlige \xc3\x98stlandet vestover til Arendal. Den blir vurdert som s\xc3\xa5rbar (VU) p\xc3\xa5 den norske r\xc3\xb8dlisten fra 2010.'